கேள்வி: அமாக்கினைட்டு பற்றி தகவல் சொல்.
பதில்: அமாக்கினைட்டு (''Amakinite'') என்பது (Fe2+,Mg)(OH)2 என்ற மூலக்கூற்று வாய்ப்பாடு விவரிக்கப்படும் ஒரு கனிமம் ஆகும். புரூசைட்டு குழுவைச் சேர்ந்த ஓர் ஐதராக்சைடு கனிமமாக இது வகைப்படுத்தப்படுகிறது. 1962 ஆம் ஆண்டு கண்டுபிடிக்கப்பட்டது. அமாக்கினைட்டு சற்று காந்தத்தன்மை கொண்டது. பன்னாட்டு கனிமவியல் சங்கம் அமாக்கினைட்டு கனிமத்தை Amk என்ற குறியீட்டால் அடையாளப்படுத்துகிறது. பொதுவாக கிம்பர்லைட்டு (வைரம் நிறைந்த வெடிக்கும் குழாயில் தோன்றும்) போன்ற பிற கனிமங்கள் அல்லது பாறைகளில் ஒரு குழு அல்லது அமைப்பிற்குள் உருவாகும் பிளவுபட்ட, வடிவமற்ற படிகங்களின் வடிவத்தில் தோன்றுகிறது.